cyanic-selkie/wikianc huggingface dataset:
মার্সেডিস সোসা
জীবন
১৯৩৫ সালের ৯ই জুলাই, উত্তর-পশ্চিম আর্জেন্টিনা প্রদেশের টুকুমান অঞ্চলের স্যান মিগুয়েল ডি টুকুমানএ মেস্তিজো বংশে সোসা জন্মগ্রহণ করেছিলেন। তার বাবা-মা ছিলেন পেরোনবাদী, যদিও তারা কখনও দলে নাম লেখাননি, এবং তিনি গ্লাডিস ওসোরিও নামে টুকুমান প্রদেশে পেরোনবাদী পার্টির গায়ক হিসাবে তার জীবন শুরু করেছিলেন। ১৯৫০ সালে, পনেরো বছর বয়সে, তিনি স্থানীয় একটি বেতার কেন্দ্র আয়োজিত একটি সংগীত প্রতিযোগিতা জেতেন এবং তার সঙ্গে দুই মাসের জন্য অনুষ্ঠান করার চুক্তি করা হয়। তিনি ১৯৫৯ সালে তার প্রথম অ্যালবাম লা ভোজ দে লা জাফরা রেকর্ড করেছিলেন। ১৯৬৫ সালে কসকুইন জাতীয় লোকসঙ্গীত উৎসবে, যখন তিনি শ্রোতাদের সাথে বসেছিলেন, তাকে মঞ্চে নিয়ে এসে দর্শকদের সঙ্গে পরিচয় করিয়ে দেওয়া হয়, এটি করেন তার সহযোগী লোকসঙ্গীত শিল্পী জর্জ ক্যাফরুন।
সোসা এবং তার প্রথম স্বামী ম্যানুয়েল অস্কার ম্যাটাস (তাদের একটি পুত্র ছিল), ৬০-এর দশকের মাঝামাঝি নুয়াভা কানসিওন আন্দোলনের মূল হোতা ছিলেন (আর্জেন্টিনায় একে নুয়াভা কানসিওনেরো বলা হত) তার দ্বিতীয় রেকর্ডটি ছিল ক্যানসিওনেস কন ফান্ডামেন্টো, যা আর্জেন্টিনার লোক গানের সংগ্রহ।
১৯৭৬ সালে জর্জ ভিডেলার মিলিটারি জুন্টা ক্ষমতায় আসার পরে, আর্জেন্টিনার পরিবেশ ক্রমশ পীড়নকর হয়ে ওঠে। সোসা এবং তার পরিবার উভয়ের বিরুদ্ধে মৃত্যুর হুমকি আসে, কিন্তু বহু বছর ধরে তিনি দেশ ছাড়তে অস্বীকার করেছিলেন। ১৯৭৯ সালে লা প্লাটা এর একটি সঙ্গীতানুষ্ঠানে, অনুষ্ঠানে অংশ নেওয়া সকলের সাথে মঞ্চে সোসাকে অনুসন্ধান করে গ্রেপ্তার করা হয়েছিল। আন্তর্জাতিক শক্তির হস্তক্ষেপের পর তাদের মুক্তি দেওয়া হয়। নিজের দেশে নিষিদ্ধ হবার পর, তিনি প্যারিস এবং তারপরে মাদ্রিদে চলে আসেন।
১৯৮২ সালে, ফকল্যান্ডস যুদ্ধের ফলে সামরিক শাসনের পতনের কয়েক মাস আগে, ইউরোপের নির্বাসন থেকে সোসা আর্জেন্টিনায় ফিরে আসেন, এবং বুয়েনোস আইরেসের টিট্রো অপেরাতে একাধিক সঙ্গীতানুষ্ঠান করেন। সেখানে তিনি তার অনেক কনিষ্ঠ সহকর্মীকে আমন্ত্রণ জানান মঞ্চে এসে গান গাইবার জন্য। এই সঙ্গীতানুষ্ঠানের রেকর্ডিংয়ের একটি ডাবল অ্যালবাম তাৎক্ষণিক জনপ্রিয়তা লাভ করে। পরবর্তী বছরগুলিতে, সোসা আর্জেন্টিনায় ও বিদেশে তার অনুষ্ঠান চালিয়ে যান। নিউ ইয়র্কের লিংকন সেন্টার এবং প্যারিসের থিয়েটার মোগাডর এর মতো জায়গাগুলিতে তিনি অনুষ্ঠান করছেন। নব্বইয়ের দশকের বেশিরভাগ সময়ে স্বাস্থ্যের খুব খারাপ অবস্থায়, তিনি ১৯৯৮ সালে আর্জেন্টিনায় একটি প্রত্যাবর্তন অনুষ্ঠান করেছিলেন ১৯৯৪ সালে, তিনি ভ্যাটিকান সিটির সিস্টীন চ্যাপেলে অনুষ্ঠান করেন। ২০০২ সালে, তিনি নিউইয়র্কের কার্নেগি হল এবং একই বছরে রোমান কোলোসিয়ামের মত জায়গায় পূর্ণ প্রেক্ষাগৃহে অনুষ্ঠান করেছেন।
পেরোনের সমর্থক সোসা, সারা জীবন বামপন্থী ভাবাদর্শকে অনুসরণকরে গেছেন। তিনি রাষ্ট্রপতি কার্লোস মেনেম এর বিরোধিতা করেছিলেন, যিনি ১৯৮৯ থেকে ১৯৯৯ সাল পর্যন্ত দায়িত্ব পালন করেছিলেন, এবং নেস্টর কার্শনার এর নির্বাচনকে সমর্থন করেছিলেন, যিনি ২০০৩ সালে রাষ্ট্রপতি হয়েছিলেন। সোসা লাতিন আমেরিকা এবং ক্যারিবিয়ানদের জন্য ইউনেস্কোর শুভেচ্ছা রাষ্ট্রদূত ছিলেন।
চার দশক ধরে বিস্তৃত তার সংগীত জীবনে, তিনি লোকসংগীত, অপেরা, পপ, রকের বেশ কয়েকটি ঘরানা এবং প্রজন্ম জুড়ে শিল্পীদের সাথে কাজ করেছেন, যাঁদের মধ্যে আছেন মার্থা আরজেরিচ, আন্দ্রে বোসেলি, ডেভিড ব্রোজা, ফ্রাঙ্কো বাটিয়াটো, জেমি রুস, জোয়ান বাইজ, ফ্রান্সিস ক্যাব্রেল, গাল কস্তা, লুজ ক্যাসাল, লীলা ডাউনস, লুসিও ডাল্লা, মারিয়া ফারানটুরি, লুসিসিটা বেনিতেজ, নিল্ডা ফার্নান্ডেজ, চার্লি গার্সিয়া, লিয়ন গাইকো, জিয়ান মার্কো, নানা মৌসকৌরি, পাবলো মিলেনস, হোলি নিয়ার, মিল্টন ন্যাসিমেণ্টো, পাটা নেগ্রা, ফিটো পায়েজ, ফ্রাঙ্কো ডি ভিটা, লোর্ডস পেরেজ, লুসিয়ানো পাভারোটি, সিলভিও রডরিগেজ, ইসমাইল সেরানো, শাকিরা, স্টিং, সিটানো ভেলোসো, জুলিয়েতা ভেনেগাস এবং কনস্ট্যান্টিন ওয়েকার
সোসা ১৯৯৯ সালে এরিয়েল রামিরেজের মিসা ক্রিওলা প্রযোজনায় অংশ নিয়েছিলেন। তার বালদাররামা গানটি ২০০৮ সালে চে চলচিত্রে প্রদর্শিত হয়েছিল, সেখানে বেনিসিও দেল তোরো আর্জেন্টিনীয় মার্কসবাদী বিপ্লবী চে গেভারার চরিত্রে অভিনয় করছিলেন।
সোসা আর্থ চার্টার আন্তর্জাতিক কমিশনের প্রাক্তন সহ-সভাপতির দায়িত্ব পালন করেছিলেন।
পুরস্কার
তিনি ২০০০ সালে ("মিসা ক্রিওলা"), ২০০৩ সালে ("অ্যাকাস্টিকো"), এবং ২০০৬ সালে ("কোরাজোঁ লিব্রে")র জন্য লাতিন গ্র্যামি পুরস্কার জিতেছিলেন, এর পাশাপাশি আরো অনেক আন্তর্জাতিক পুরস্কারও তিনি জিতেছিলেন। ১৯৯৫ সালে, আর্জেন্টিনার কোনেক্স ফাউন্ডেশন তাকে হীরক কোনেক্স পুরস্কার প্রদান করেছিল, যেটি আর্জেন্টিনার অন্যতম মর্যাদাপূর্ণ পুরস্কার। গত দশকে তার দেশের জনপ্রিয় সংগীতের সবচেয়ে গুরুত্বপূর্ণ ব্যক্তিত্ব হিসাবে তাকে এই পুরস্কার দেওয়া হয়েছিল। তার অ্যালবাম ক্যান্টোরা ১ লাতিন গ্র্যামি অ্যাওয়ার্ডস ২০০৯ এ দুটি পুরস্কার জেতে। তিনি সেরা লোকসঙ্গীত অ্যালবাম জিতেছিলেন এবং বছরের সেরা অ্যালবামের জন্য মনোনীত হন। অ্যালবামটি সেরা রেকর্ডিং প্যাকেজ পুরস্কারও পেয়েছিল।
মৃত্যু
শেষ বছরগুলিতে বারবার অন্তঃস্রাব এবং শ্বাসকষ্টজনিত সমস্যায় ভুগে, ৭৪ বছর বয়সী সোসা ১৮ই সেপ্টেম্বর, ২০০৯ এ বুয়েনোস আইরেসের একটি হাসপাতালে ভর্তি হন। ২০০৯ সালের ৪ অক্টোবর, সকাল সোয়া পাঁচটায় নাগাদ একাধিক অঙ্গ অকৃতকার্যতা তিনি মারা যান। তার প্রথম বিবাহের পর জাত পুত্র ফাবিয়েন মাতুসকে রেখে তিনি মারা যান। সে বলেছিল: "তিনি তাঁর ৭৪ বছরের জীবন পরিপূর্ণভাবে কাটিয়েছেন। তিনি বাস্তবিকভাবে যা চান তার সবই করেছিলেন, তাঁর কোনও ধরনের বাধা বা কোনও ধরনের ভয় ছিল না যা তাঁকে সীমাবদ্ধ করে রাখবে". হাসপাতাল তার পরিবারের প্রতি সহানুভূতি প্রকাশ করেছিল। তার ওয়েবসাইটে লেখা আছে: "তাঁর অবিসংবাদিত প্রতিভা, তাঁর সততা এবং তাঁর গভীর প্রত্যয় ভবিষ্যতের প্রজন্মের কাছে মহান উত্তরাধিকার রেখে গেছে"।
জনগণঅকে শ্রদ্ধা জানানোর সুযোগ দিতে বুয়েনোস আইরেসে জাতীয় কংগ্রেস ভবনে তার মরদেহ শায়িত রাখা হয়েছিল, এবং রাষ্ট্রপতি ফের্নান্দেস দে কির্শনার তিন দিনের জাতীয় শোকের নির্দেশ দিয়েছিলেন। দিনের শেষে হাজার হাজার লোক সারি বেঁধে দাঁড়িয়েছিল। ৫ অক্টোবর তার শেষকৃত্য শেষ হয়।
দ্য ডেইলি টেলিগ্রাফ সোসার মৃত্যুর পর বলেছিল, তিনি "তাঁর স্বদেশী, আর্জেন্টিনার আতাহুয়ালপা ইউপানকুই, এবং চিলির ভায়োলেটা পারার কাজগুলির এক অনুপম ব্যাখ্যাকারী"। রয়টার্স এর হেলেন পপার বলেছিলেন যে তিনি "তাঁর কণ্ঠ দিয়ে দক্ষিণ আমেরিকার স্বৈরশাসকদের বিরুদ্ধে লড়াই করেছিলেন এবং সমসাময়িক লাতিন আমেরিকার সংগীতের এক বিরাট মহীরূহ উঠে ছিলেন"। ২০০৯ সালে সোসা তার অ্যালবামের জন্য তিনটি লাতিন গ্র্যামি মনোনয়ন পেয়েছিলেন। তার মৃত্যুর প্রায় এক মাস পরে তার অ্যালবাম সেরা লোকসঙ্গীত অ্যালবামের পুরস্কার জিতেছিল।
শ্রদ্ধা প্রদর্শন
২০১৯ সালে, গুগল ডুডল তার প্রতি শ্রদ্ধা প্রদর্শন করে। ডুডলটি আর্জেন্টিনা, চিলি, উরুগুয়ে, প্যারাগুয়ে, বলিভিয়া, পেরু, ইকুয়েডর, কিউবা, আইসল্যান্ড, সুইডেন, সার্বিয়া, গ্রিস, ইসরায়েল এবং ভিয়েতনামে প্রদর্শিত হয়েছিল।
ডিস্কোগ্রাফি
তিনি চল্লিশটি অ্যালবাম রেকর্ড করেছিলেন।
মহারাজপুর
মহারাজপুর (Maharajpur) ভারতের মধ্য প্রদেশ রাজ্যের ছত্রপুর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৫২ মিটার (১৪৮২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মহারাজপুর শহরের জনসংখ্যা হল ২১,৫৩২ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৩%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে মহারাজপুর এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
অলিম্পিকে নেপাল
নেপাল প্রথম অলিম্পিক গেমসে অংশগ্রহণ করে ১৯৬৪ সালের গ্রীষ্মকালীন অলিম্পিকে। এরপর নেপাল ১১টি গ্রীষ্মকালীন ও ৩টি শীতকালীন অলিম্পিক গেমসে প্রতিদ্বন্দ্বিতা করেছে। শীতকালীন অলিম্পিক গেমসে প্রথম অংশগ্রহণ করে ২০০২ সালের শীতকালীন অলিম্পিকে।
নেপালি ক্রীড়াবিদ বিধান লামা সিউলে অনুষ্ঠিত ১৯৮৮ গ্রীষ্মকালীন অলিম্পিকে তায়েকোয়ান্দোতে ব্রোঞ্জ পদক জিতে, যেখানে তায়েকোয়ান্দো প্রদর্শনীমুলক ক্রীড়া ছিল।
কিল ইয়োর ডারলিংস্‌ (২০১৩-এর চলচ্চিত্র)
কিল ইয়োর ডারলিংস্‌ (ইংরেজি: Kill Your Darlings) হল ২০১৩ সালে মুক্তিপ্রাপ্ত একটি আমেরিকান জীবনীমূলক ড্রামা চলচ্চিত্র। এই ছবিটির কাহিনীকার অস্টিন বান এবং পরিচালক জন ক্রোকিডাস। এই ছবিটিই ক্রোকিডাস কর্তৃক পরিচালিত প্রথম চলচ্চিত্র। ২০১৩ সালের সানড্যান্স চলচ্চিত্র উৎসবে এই ছবিটির ওয়ার্ল্ড প্রিমিয়ার অনুষ্ঠিত হয়। এই চলচ্চিত্র উৎসবে সমালোচকেরা এই ছবিটির প্রশংসা করেছিলেন। ২০১৩ সালের টরেন্টো আন্তর্জাতিক চলচ্চিত্র উৎসবেও ছবিটি প্রদর্শিত হয়। ২০১৩ সালের ১৬ অক্টোবর উত্তর আমেরিকার অল্প কয়েকটি প্রেক্ষাগৃহে ছবিটি মুক্তি পায়। কিল ইয়োর ডারলিংস্‌ ছবিটি ২০১৪ সালের ১৮ মার্চ থেকে যুক্তরাষ্ট্রে এবং সেই বছরেরই ২১ এপ্রিল থেকে ব্লু-রে ও ডিভিডি আকারে বাজারে আসে।
এই ছবির কাহিনী বিট প্রজন্মের কয়েকজন আদি সদস্যের (লুসিয়েন কার, অ্যালেন গিনসবার্গ, উইলিয়াম এস. বারোস ও জ্যাক কেরোউয়্যাক) কলেজ জীবন, তাদের মত-বিনিময় এবং নিউ ইয়র্ক সিটির ম্যানহ্যাটনের রিভারসাইড পার্কের হত্যাকাণ্ড সংক্রান্ত।
এওচিয়া ইউনিয়ন
এওচিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
২০১৪ দক্ষিণ আফ্রিকা ক্রিকেট দলের শ্রীলঙ্কা সফর
দক্ষিণ আফ্রিকা ক্রিকেট দল পূর্ব-নির্ধারিত সময়সূচী মোতাবেক ৩ জুলাই, ২০১৪ তারিখ থেকে ২৮ জুলাই, ২০১৪ তারিখ পর্যন্ত শ্রীলঙ্কা সফর করে। সফরে দলটি শ্রীলঙ্কা ক্রিকেট দলের বিপক্ষে তিনটি একদিনের আন্তর্জাতিক (ওডিআই) এবং দুইটি টেস্ট খেলায় প্রতিদ্বন্দ্বিতায় অবতীর্ণ হয়। প্রকৃতপক্ষে টেস্ট সিরিজটি জুলাই, ২০১৩ সালে আয়োজনের কথা থাকলেও ২০১৫ সাল পর্যন্ত তা স্থগিত রাখা হয়েছিল ও পরবর্তীকালে জুলাই, ২০১৪ সালে আয়োজনের সিদ্ধান্ত নেয়া হয়। ২০০৬ সালের পর প্রথমবারের মতো টেস্ট সিরিজটি অনুষ্ঠিত হয়।
এওচিয়া ইউনিয়ন
আয়তন
এওচিয়া ইউনিয়নের আয়তন ৫৯০৭ একর (২৩.৯১ বর্গ কিলোমিটার)।
২০১৪ দক্ষিণ আফ্রিকা ক্রিকেট দলের শ্রীলঙ্কা সফর
সম্প্রচারস্বত্ত্বজনিত কারণে একদিনের আন্তর্জাতিক সিরিজটি রয়্যাল স্ট্যাগ কাপ নামে পরিচিতি পায়।
এওচিয়া ইউনিয়ন
জনসংখ্যা
২০১১ সালের পরিসংখ্যান অনুযায়ী এওচিয়া ইউনিয়নের লোকসংখ্যা ১৯,৯২৫ জন। এর মধ্যে পুরুষ ৯,৮৪৯ জন এবং মহিলা ১০,০৭৬ জন।
২০১৪ দক্ষিণ আফ্রিকা ক্রিকেট দলের শ্রীলঙ্কা সফর
খেলা পরিচালনাকারী কর্মকর্তা
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
এওচিয়া ইউনিয়ন
অবস্থান ও সীমানা
সাতকানিয়া উপজেলার পশ্চিমাংশে এওচিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের পূর্বে সাতকানিয়া পৌরসভা, পশ্চিম ঢেমশা ইউনিয়ন, নলুয়া ইউনিয়ন ও কাঞ্চনা ইউনিয়ন; উত্তরে আমিলাইশ ইউনিয়ন, কাঞ্চনা ইউনিয়ন ও বাঁশখালী উপজেলার সাধনপুর ইউনিয়ন; পশ্চিমে কাঞ্চনা ইউনিয়ন ও বাঁশখালী উপজেলার সাধনপুর ইউনিয়ন ও দক্ষিণে মাদার্শা ইউনিয়ন ও বাঁশখালী উপজেলার কালীপুর ইউনিয়ন অবস্থিত।
প্রশাসনিক কাঠামো
এওচিয়া ইউনিয়ন সাতকানিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
ইতিহাস
১৯৭১ সালের মহান স্বাধীনতা যুদ্ধের পর এওচিয়া ইউনিয়নের সৃষ্টি হয়। প্রথমে মাদার্শা ইউনিয়নের সাথে এওচিয়া ইউনিয়ন সংযুক্ত ছিল। বর্তমানে ছনখোলা, হালুয়াগোনা, চুড়ামনি, আলীনগর, এওচিয়া, পশ্চিম গাটিয়াডেঙ্গা এই ছয়টি গ্রাম নিয়ে এওচিয়া ইউনিয়ন প্রতিষ্ঠিত হয়। এওচিয়ার ছড়া খাল থেকে এওচিয়া ইউনিয়নের নামকরণ করা হয়েছে বলে ধারণা করা হয়।
শিক্ষা ব্যবস্থা
এওচিয়া ইউনিয়নের সাক্ষরতার হার ৪২.৫৯%। এ ইউনিয়নে ৩টি মাধ্যমিক বিদ্যালয়, ২টি দাখিল মাদ্রাসা, ৫টি নূরানী মাদ্রাসা, ২টি কওমী মাদ্রাসা ও ১০টি প্রাথমিক বিদ্যালয় রয়েছে।
যোগাযোগ ব্যবস্থা
এওচিয়া ইউনিয়নে যোগাযোগের প্রধান সড়ক সাতকানিয়া-বাঁশখালী সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
এওচিয়া ইউনিয়নে ৩৬টি মসজিদ, ৫টি ঈদগাহ ও ৭টি মন্দির রয়েছে।
খাল ও নদী
এওচিয়া ইউনিয়নের উপর দিয়ে প্রবাহিত হচ্ছে ডলু নদী। এছাড়া রয়েছে এওচিয়া ছড়ার খাল এবং গহরছড়ি খাল।
হাট-বাজার
এওচিয়া ইউনিয়নের প্রধান ৪টি হাট/বাজার হল দেওদীঘি ডেপুটি হাট, কুতুবঢেওর গোলা বাজার,এওচিয়ারটেক বাজার।
টুথব্রাশ
thumb|250px|টুথব্রাশ টুথব্রাশ বা দাঁতের ব্রাশ হচ্ছে মুখে ব্যবহৃত এক ধরনের উপকরণ। এর সাহায্যে দাঁত ও মাড়ি পরিষ্কার করা হয়। সম্মুখের অংশে শক্ত করে থরে থরে সাজানো তন্তু রাখা আছে। হাতলে অল্প নড়াচড়ার মাধ্যমে মুখের অভ্যন্তরে আনাচে-কানাচে তন্তুগুলো প্রবেশ করে দাঁতকে পরিষ্কার রাখতে সহায়তা করে। বর্তমানে ফ্লুরাইডযুক্ত টুথপেস্ট প্রচলিত আছে। টুথপেস্ট ও টুথব্রাশ একে-অপরের পরিপূরক। এ দু'য়ের মিলিত প্রচেষ্টায় টুথব্রাশিংকে কার্যক্রমকে স্বার্থক ও কার্যকরী করে তোলে। টুথব্রাশ যে-কোন দোকান বা শপিং মলে পাওয়া যায়। টুথব্রাশ বিভিন্ন রংয়ের, আকার-আকৃতির হয়ে থাকে।
ইতিহাস
thumb|right| [[নেপোলিয়ন বোনাপার্ট ঘোড়ার চুল দিয়ে টুথব্রাশ করতেন]] সময়ের ব্যবধানে ও আধুনিক উন্নত প্রযুক্তির সাহায্যে টুথব্রাশ সাধারণতঃ কৃত্রিম তন্তু বা সিনথেটিক ফাইবার দিয়ে তৈরী করা হয়। প্রাচীনকালে পশুর পশম দিয়ে টুথব্রাশ তৈরী করা হতো। এখনও পশম দিয়ে তৈরী টুথব্রাশের ব্যবহার বিশ্বের কিছু অংশে দেখা যায়।
নেপোলিয়ন বোনাপার্ট ঘোড়ার চুল দিয়ে তৈরী টুথব্রাশের সাহায্যে দাঁত পরিষ্কার রাখতেন বলে জানা যায়। তবে আধুনিক সভ্য সমাজে টুথব্রাশ প্রচলনের অনেক পূর্ব থেকেই বহুবিধ উপায়ে মুখের স্বাস্থ্য রক্ষা তথা দাঁতের পরিচর্যা করা হতো। সমগ্র বিশ্বের বিভিন্ন গবেষকদের কাছে টুথব্রাশের পূর্ব-পুরুষ হিসেবে বিভিন্ন উপকরণের বিষয়ে যথেষ্ট প্রমাণ রয়েছে। তন্মধ্যে - লাঠি চিবানো, গাছের চিকন ডাল, পাখির পালক, পশুর হাড় এমনকি প্রাণীদেহের আত্মরক্ষামূলক ধারালো কাঁটা অন্যতম। তৎকালে এগুলোর সাহায্যে টুথব্রাশের বিকল্প হিসেবে ব্যবহৃত হয়েছিল।
জানুয়ারি, ২০০৩ সালে জেরোমি এইচ. লেমেলসন এবং ম্যাসাচুসেটস ইন্সটিটিউট অব টেকনোলজি (এমআইটি) এর যৌথ পরিচালনায় আবিস্কারের উপর সূচীকরণ করা হয়। এতে দেখা যায় যে, মার্কিন যুক্তরাষ্ট্রের নাগরিকেরা টুথব্রাশকে ১ম স্থানে অভিষিক্ত করেছেন। কেননা, এটি ছাড়া তাদের দৈনন্দিন জীবন অপূর্ণাঙ্গ বলে গণ্য হবে।
চিউই স্টিক বা দাঁতন
মানব ইতিহাসের সর্বপ্রথম টুথব্রাশ ব্যবহারের সময় হিসেবে খ্রীষ্টপূর্ব প্রায় তিন হাজার সালকে নির্ধারণ করা হয়েছে। ঐ সময় গাছের চিকন ডালের সম্মুখ অংশকে চেছে দাঁত পরিষ্কারের কাজে টুথব্রাশ হিসেবে ব্যবহার করা হতো এবং এটি 'চিউই স্টিক' বা চিবানোর কাঠি বা দাঁতন নামে পরিচিত।
সাধারণতঃ নিম গাছের ডাল বা শাখার ক্ষুদ্র অংশ কেটে নিয়ে এক পাশে সামান্য চিবিয়ে ছিবড়া বানিয়ে নিম-দাঁতন তৈরি করে তা দিয়ে দাঁত পরিষ্কার করা হয়। শহরাঞ্চলে টুথব্রাশের আগমন ও ব্যাপক প্রচলনের ফলে দাঁতনের ব্যবহার কমে গেলেও গ্রামাঞ্চলে এর ব্যাপক ব্যবহার রয়েছে।
দাঁত পরিষ্কার
মুখের সুস্থতা অনেকাংশেই মুখ পরিষ্কার রাখা সংক্রান্ত নিয়মিত চর্চার উপর নির্ভর করে। মুখ পরিষ্কার রাখার ফলে দাঁতের ক্ষয়রোগ, গিংগিভিটিজ, পিরিওডন্টাল রোগ, হ্যালিটোসিস বা মুখের দুর্গন্ধ এবং অন্যান্য দন্তজনিত সমস্যা থেকে ব্যক্তি রক্ষা পায়। পেশাদারী এবং ব্যক্তিগত - উভয় পর্যায়েই এ ধরনের সচেতনতা প্রয়োজন। সচেতনভাবে দাঁত ব্রাশ করার পাশাপাশি নিয়মিত দন্তচিকিৎসকের মাধ্যমে দাঁত পরিষ্কার করলে দাঁতের ক্যালকুলাস বা টারটার এবং দাঁতে অবস্থানরত ক্ষতিকর ব্যাকটেরিয়া দূরীভূত হয়। পেশাদারীভাবে দাঁতের পরিষ্কারের জন্য টুথ স্কেলিং করা হয়। এ পর্যায়ে বিভিন্ন ধরনের যন্ত্রপাতির প্রয়োগ দেখা যায়।
এছাড়াও, টুথব্রাশের সাহায্যে দাঁত পরিষ্কার রাখার উদ্দেশ্যই হচ্ছে দাঁতের আবরণ ও ফাঁকা জায়গায় অবস্থানরত ক্ষতিকর ব্যাকটেরিয়াকে দূরে রাখা।
চিবানো টুথব্রাশ
thumb|200px|চিবানো টুথব্রাশের স্থিরচিত্র চিবানো টুথব্রাশ দেখতে ক্ষুদ্র আকৃতির প্লাস্টিক বা কৃত্রিম বস্তুর ছাঁচ দিয়ে তৈরী এক ধরনের টুথব্রাশ। এরজন্যে কোন প্রকার জল বা পানির প্রয়োজন পড়ে না। এটি দেখতে খুবই ছোট প্রকৃতির হলেও গলাধঃকরণ করা যায় না। এটি ভিজানোর দরকার নেই। বাথরুম যন্ত্রপাতি বিক্রয়ে নিযুক্ত দোকানগুলোয় এ ধরনের টুথব্রাশ পাওয়া যায়। চিবানো টুথব্রাশে বিভিন্ন রকমের সুগন্ধি মিশ্রণ হিসেবে মিন্ট বা বাবলগামের মতো উপকরণ ব্যবহৃত হয়। কিন্তু একবার ব্যবহারের পরই এটি পরিত্যক্ত হয়ে যায় বা ব্যবহারের অনুপযোগী হয়ে পড়ে।
ব্যবহার বিধি
ব্যক্তি মাত্রেই সঠিকভাবে দৈনিক কমপক্ষে দুই বার টুথপেস্ট সহযোগে টুথব্রাশ বা দাঁতব্রাশ করা উচিত। যদি সম্ভব না হয়, তাহলে অতি অবশ্যই রাতে অন্ততঃ একবার হলেও টুথব্রাশ করতে হবে। শুধুমাত্র দাঁতব্রাশ করাই যথেষ্ট নয়। এর জন্যে সঠিকভাবে ও ধীরে-সুস্থে নিম্নলিখিতভাবে অনুশীলন করতে হবেঃ-
সতর্কতা
অধিকাংশ দন্তবিশারদ বা ডেন্টিস্টগণ শক্ত প্রকৃতির টুথব্রাশের পরিবর্তে নরম ও নমনীয় প্রকৃতির টুথব্রাশ ব্যবহারের জন্য পরামর্শ দিয়ে থাকেন। কেননা, শক্ত ক্ষুদ্র বা কুঁচি প্রকৃতির তন্তু দিয়ে তৈরী টুথব্রাশের ঘর্ষণে দাঁতের এনামেল নষ্ট হয়ে যায় এবং দাঁতের মাড়িকে ক্ষতিগ্রস্ত করে। এর ফলে ব্যক্তির মনে যন্ত্রণাদায়ক, অসস্তিকর কিংবা বিরক্তিকর অনুভূতির সৃষ্টি হয়।
একই সঙ্গে দৈনিক চিনিজাতীয় খাবারও কম গ্রহণ করা উচিত। খাদ্য নিয়ন্ত্রণের মাধ্যমে দাঁতের সুস্থতা নিশ্চিত করা যায় ও দাঁতকে সুরক্ষা করার প্রধান উপায় হিসেবে বিবেচনা করা হয়।
সচেতনতা
thumb|right|upright|১৮৯৯ সালের স্থিরচিত্রে টুথব্রাশ ব্যবহারের দৃশ্য। ডেন্টিস্ট বা দন্তচিকিৎসকগণ পরামর্শ দেন যে,
সিন্ধু সভ্যতার ধর্ম
থাম্ব|নারী মূর্তি। পরিণত হরপ্পা যুগ, সিন্ধু সভ্যতা। থাম্ব|সিন্ধু সভ্যতার [[শিংযুক্ত দেবতা|শিংযুক্ত দেবতার মৃৎপাত্র। ]] সিন্ধু সভ্যতার মানুষের ধর্ম ও বিশ্বাস ব্যবস্থা পরবর্তী ভারতীয় ধর্মের ধর্মীয় রীতি ও দেবতাদের পূর্বসূরীদের চিহ্নিত করার সঙ্গে সংশ্লিষ্ট অনেক লেখক সহ যথেষ্ট মনোযোগ পেয়েছে। যাইহোক, প্রমাণের স্বল্পতার কারণে, যা বিভিন্ন ব্যাখ্যার জন্য উন্মুক্ত, এবং সত্য যে সিন্ধু লিপিটি ব্যাখ্যাহীন রয়ে গেছে,  উপসংহারগুলি আংশিকভাবে অনুমানমূলক এবং অনেক অনুমানগুলি মূলত পরবর্তী হিন্দু দৃষ্টিকোণ থেকে একটি পূর্ববর্তী দৃষ্টিভঙ্গির উপর ভিত্তি করে।
হরপ্পান স্থান থেকে প্রত্নতাত্ত্বিক প্রমাণের হিন্দু ব্যাখ্যার প্রবণতা স্থাপনকারী ক্ষেত্রের প্রাথমিক ও প্রভাবশালী কাজটি জন মার্শালের ছিল, যিনি ১৯৩১ সালে নিম্নলিখিতগুলিকে সিন্ধু ধর্মের বিশিষ্ট বৈশিষ্ট্য হিসাবে চিহ্নিত করেছিলেন: একজন মহান পুরুষ ঈশ্বর এবং একজন মাতৃদেবী; প্রাণী ও উদ্ভিদের দেবীকরণ বা পূজা; ফ্যালাস (লিঙ্গ) ও ভালভা-এর (যোনি) প্রতীকী উপস্থাপনা; এবং ধর্মীয় অনুশীলনে স্নান ও জলের ব্যবহার। মার্শালের ব্যাখ্যাগুলি অনেক বিতর্ক সৃষ্টি করেছিল এবং পরবর্তী দশকগুলিতে কখনও কখনও বিতর্ক সৃষ্টি করেছে। জিওফ্রে স্যামুয়েল ২০০৮ সালে তার লেখনীতে উল্লেখ করেছিলেন, যে তিনি সিন্ধু সভ্যতার ধর্ম সম্পর্কে "ইতিবাচক দাবী" করার সমস্ত প্রচেষ্টাকে অনুমানমূলক এবং তীব্রভাবে ব্যক্তিগত পক্ষপাতের প্রবণ হিসাবে খুঁজে পান — আসলে, পণ্ডিতরা সিন্ধু উপত্যকার ধর্ম সম্পর্কে কিছুই জানতেন না।
সমসাময়িক মিশরীয় ও মেসোপটেমীয় সভ্যতার বিপরীতে, সিন্ধু উপত্যকায় কোনো স্মৃতিসৌধের প্রাসাদ নেই, যদিও খনন করা শহরগুলি ইঙ্গিত দেয় যে সমাজের প্রয়োজনীয় প্রকৌশল জ্ঞান ছিল। এটি পরামর্শ দেয় যে ধর্মীয় অনুষ্ঠানগুলি যদি থাকে তবে তা মূলত ব্যক্তিগত বাড়ি, ছোট মন্দির বা খোলা বাতাসের মধ্যে সীমাবদ্ধ ছিল। মার্শাল ও পরবর্তী পণ্ডিতরা সম্ভবত ধর্মীয় উদ্দেশ্যে নিবেদিত হিসাবে বেশ কয়েকটি স্থানের প্রস্তাব করেছেন, কিন্তু বর্তমানে শুধুমাত্র মহেঞ্জোদারোর বৃহৎ স্নানাগারকে আচার-অনুষ্ঠান শুদ্ধিকরণের জায়গা হিসেবে ব্যবহার করা হয়েছে বলে মনে করা হয়। হরপ্পা সভ্যতার অন্ত্যেষ্টিক্রিয়া অনুশীলনগুলি ভগ্নাংশীয় সমাধি দ্বারা চিহ্নিত করা হয় (যেটিতে চূড়ান্ত অন্তর্ভূক্তির আগে উপাদানগুলির সংস্পর্শে এসে দেহকে কঙ্কালের অবশেষে পরিণত করা হয়), এমনকি দাহ।
সমসাময়িক পণ্ডিতরা (সবচেয়ে উল্লেখযোগ্যভাবে আস্কো পারপোলা) হিন্দুধর্ম গঠনে সিন্ধু সভ্যতার ভূমিকা নিয়ে অনুসন্ধান চালিয়ে যাচ্ছেন; অন্যরা এই ফলাফল সম্পর্কে দ্বিধাবিভক্ত রয়ে গেছে। পারপোলার একটি বই ২০১৭ সালে পর্যালোচনা করতে গিয়ে, ওয়েন্ডি ডনিগার লিখেছেন: "আমি গবেষণামূলক প্রবন্ধটিকে সমর্থন করেছি, যে সিন্ধু সভ্যতা ও পরবর্তীতে হিন্দু ধর্মের মধ্যে কিছু ধারাবাহিকতা রয়েছে। আমি এখন আগের চেয়ে বেশি প্রত্যয়িত যে সিন্ধু সভ্যতা সংস্কৃতি তার শহরগুলির ধ্বংসের পরে বেঁচে ছিল এবং পরবর্তীতে হিন্দু চিত্রকল্পের মধ্যেও টিকে ছিল, বৈদিক যুগের পরে হিন্দুধর্মে প্রবেশ করে, সম্ভবত সিন্ধু সভ্যতা থেকে উদ্ভূত হতে পারে। কিন্তু পারপোলার সিন্ধু সভ্যতা ধর্মের পুনর্গঠন নিয়ে আমি সন্দিহান।"
আজিজুর রহমান (সচিব)
আজিজুর রহমান বাংলাদেশ সিভিল সার্ভিসের একজন কর্মকর্তা। তিনি প্রধানমন্ত্রীর কার্যালয়ের মহাপরিচালক-২ (অতিরিক্ত সচিব) ছিলেন। বর্তমানে তিনি স্বাস্থ্য শিক্ষা ও পরিবার কল্যাণ বিভাগের সচিব হিসেবে দায়িত্ব পালন করছেন।
কর্মজীবন
আজিজুর রহমান প্রশাসনের বিভিন্ন স্তরে দায়িত্ব পালন করেছেন। তিনি ২০২০ খ্রিষ্টাব্দে যুগ্মসচিব থেকে অতিরিক্ত সচিব পদে পদোন্নতি লাভ করেন। তিনি প্রধানমন্ত্রীর কার্যালয়ের মহাপরিচালক-২ (অতিরিক্ত সচিব) হিসেবে দায়িত্ব পালন করেছেন। ২০২৩ খ্রিষ্টাব্দে তিনি সচিব পদে পদোন্নতি লাভ করেন। বর্তমানে তিনি স্বাস্থ্য শিক্ষা ও পরিবার কল্যাণ বিভাগের সচিব হিসেবে দায়িত্ব পালন করছেন।
অমৃতা প্যাটেল
অমৃতা প্যাটেল হলেন একজন ভারতীয় ব্যবসায়ী, যিনি একজন পরিবেশবিদ এবং সমবায় দুগ্ধ খাতের সাথে সংযুক্ত রয়েছেন। তিনি ১৯৯৯ সাল থেকে ২০১৪ সাল পর্যন্ত জাতীয় দুগ্ধ উন্নয়ন বোর্ডের নেতৃত্বে ছিলেন, যা বিশ্বের বৃহত্তম দুগ্ধ উন্নয়ন কর্মসূচী অপারেশন বন্যার নেতৃত্ব দিয়েছে। তিনি আরও বেশ কয়েকটি সংস্থার সভাপতিত্ব করেছেন এবং বোর্ডের ব্যাংকের সদস্য ছিলেন। ২০০১ সালে তিনি পদ্মভূষণ পুরস্কার পেয়েছিলেন।
প্রারম্ভিক জীবন
অমৃতা প্যাটেল ১৯৪৩ সালের ১৩ই নভেম্বর তারিখে তৎকালীন ব্রিটিশ ভারতের নতুন দিল্লির সফদরজং রোডের একটি বাসায় জন্মগ্রহণ করেছিলেন। তিনি একজন সরকারী কর্মচারী ছিলেন। তিনি রাজনীতিবিদ হিরুভাই এম. প্যাটেল এবং সবিতা বেনের কন্যা। তিনি তাঁর বাবা মায়ের পাঁচ কন্যার মধ্যে কনিষ্ঠ। তাঁর বাবা অবসর গ্রহণের পরে, তাঁর পরিবার ১৯৫৯ সালে গুজরাটের আনন্দে ফিরে আসেন। তিনি মুম্বই থেকে উচ্চ শিক্ষা লাভ করেন এবং ভেটেরিনারি সায়েন্স এবং পশুপালন বিভাগ হতে স্নাতক সম্পন্ন করেছেন। ১৯৬৫ সালে তিনি আমুল নামে একটি দুগ্ধ সমবায়-এ যোগদান করেন এবং ভার্গিস কুরিয়েনের অধীনে প্রশিক্ষণ গ্রহণ করেছিলেন।
সম্মাননা
দুগ্ধ খাতের উন্নয়ন ও পরিচালনায় তাঁর অবদানের জন্য তিনি অনেক পুরস্কার পেয়েছেন, এর মধ্যে আছে ফিনান্সিয়াল এক্সপ্রেস আজীবন সম্মাননা পুরস্কার, জাতি গঠনের জন্য জওহরলাল নেহরু জন্মশতবর্ষ পুরস্কার (১৯৯৯-২০০০), ওয়ার্ল্ড ডেইরি এক্সপোর ইন্টারন্যাশনাল বর্ষসেরা আন্তর্জাতিক ব্যক্তি (১৯৯৭), ডেইরি অ্যাসোসিয়েশন ফেলোশিপ, কৃষিমিত্র পুরস্কার, ফুয়েল ইনজেকশন ইঞ্জিনিয়ারিং সংস্থা থেকে ফাউন্ডেশন জাতীয় পুরস্কার, সহকারিতা বন্ধু পুরস্কার, বোরলগ পুরস্কার (১৯৯১), ইন্দিরা গান্ধী পর্যাবরণ পুরস্কার (২০০৫), মাহিন্দ্রা সমৃদ্ধি কৃষ্ণ শিরোমণি সম্মাননা (আজীবন সম্মানয়া পুরস্কার, ২০১৬) ইত্যাদি।
২০০১ সালে ভারত সরকার তাঁকে তৃতীয় সর্বোচ্চ বেসামরিক পুরস্কার পদ্মভূষণ প্রদান করেছিল।
বোয়ালী পাবদা
বোয়ালী পাবদা বা কানী পাবদা বা পুপতা (বৈজ্ঞানিক নাম: Ompok bimaculatus) (ইংরেজি: butter catfish) হচ্ছে Siluridae পরিবারের Ompok গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত, পাকিস্তান, নেপাল এবং মায়ানমারে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
বিনয় ঘোষ
বিনয় ঘোষ (১৪ জুন, ১৯১৭ - ২৪ জুলাই, ১৯৮০) বিশ শতকের একজন বাঙালি সমাজবিজ্ঞানী, সাহিত্য সমালোচক, সাহিত্যিক, লোকসংস্কৃতি সাধক, চিন্তাবিদ ও গবেষক। ইতিহাস ও রাজনীতি সম্পর্কিত পর্যালোচনায় বিশেষ কৃতিত্বের অধিকারী। তার রচনায় ঊনবিংশ শতাব্দীর বাংলা ও বাংলার নবজাগরণের ঐতিহাসিক ব্যাখ্যা যেমন স্থান পেয়েছে, তেমনি "সোভিয়েত সভ্যতা" ও বাংলার সাহিত্যসম্ভারকে পুষ্ট করেছে। কলকাতাকে ইতিহাসের আলোকে নতুন রূপ দিয়ে, নতুন ব্যাখ্যা দিয়ে তুলে ধরেছেন। সেই সংগে বাংলার লোকশিল্পের সমাজতত্ত্বও তার রচনায় সন্নিবিষ্ট হয়েছে। সাংবাদিক হিসেবে তিনি ফরোয়ার্ড, সাপ্তাহিক অরণি, দৈনিক বসুমতী, যুগান্তর প্রভৃতি পত্রিকায় সাংবাদিকতা করেন। দেশের প্রগতিশীল আন্দোলনের সংগে সর্বদা যুক্ত ছিলেন।
ভারতীয় গণনাট্য সংঘ
তিনি ভারতীয় গণনাট্য সংঘের সক্রিয় সদস্য কর্মী ছিলেন। তার রচিত ল্যাবরেটরি নাটক এক সময়ে এই সঙ্ঘের দ্বারা অভিনীত হয়। তিনি এই সংঘের গানের দলের নিয়মিত শিল্পী ছিলেন। সেসময় আন্তর্জাতিক রাজনীতি, সোভিয়েট সভ্যতা ১ম ও ২য় খণ্ড, ফ্যাসিজম ও জনযুদ্ধ, সোভিয়ে্ট সমাজ ও সংস্কৃতি নামে কয়েকটি রাজনৈতিক বইও তিনি লিখেছিলেন। পরে রাজনীতি থেকে সরে এসে সম্পূর্ণ গবেষণাকর্মে আত্মনিয়োগ করেন।
কর্মজীবন
৩০৪ নামে একটি উপন্যাসও রচনা করেছিলেন। ডাস্টবিন তার ছোটগল্পের সংকলন। ১৯৫৭ সালে কলকাতা বিশ্ববিদ্যালয়ের বিদ্যাসাগর বক্তৃতামালার প্রথম বক্তা ছিলেন। ১৯৫৮-১৯৬০ পর্যন্ত রকফেলার রিসার্চ স্কলার হিসেবে কলকাতা বিশ্ববিদ্যালয়ের অধীনে গবেষণা করেন। পশ্চিমবঙ্গের সংস্কৃতি (১৯৫৭) গ্রন্থের জন্য ১৯৫৯-এ রবীন্দ্র পুরস্কার লাভ করেন। মার্কসীয় সমাজতাত্ত্বিক দৃষ্টিভঙ্গির প্রয়োগ তার সমস্ত রচনারই উল্লেখযোগ্য চরিত্র। চল্লিশটিরও বেশি গ্রন্থের প্রণেতা। কালপেঁচা ছিল তার ছদ্মনাম। তার জন্ম যশোরের গোড়াপাড়া গ্রামে। পিতার নাম বিশ্বেশ্বর ঘোষ । তিনি কলকাতায় ১৯৮০ সালের ২৫ শে জুলাই  প্রয়াত হন ।
কার্টিস এক্সেল
জোসেফ কার্টিস হেনিগ (জন্ম: অক্টোবর ১, ১৯৭৯) হলেন একজন মার্কিন পেশাদার কুস্তিগীর এবং অভিনেতা। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে কার্টিস এক্সেল নামে কুস্তি করেন। হেনিগ ২০১০ সালে অভিষেকের পর, মাইকেল ম্যাকগিলিকাট্টি রিং নামে দ্য নেক্সাসের সদস্য হিসেবে কুস্তি করেছেন। তিনি পূর্বে উন্নয়নমূলক ব্রান্ড ফ্লোরিডা চ্যাম্পিয়নশীপ রেসলিংয়ে (এফসিডাব্লিউ) কুস্তি করেছেন এবং ডাব্লিউডাব্লিউই এনএক্সটির ২য় আসরের প্রতিযোগী ছিলেন। ২০১১ সালে, হেনিগ ডেভিড ওটুঙ্গার সাথে ডাব্লিউডাব্লিউই ট্যাগ টিম চ্যাম্পিয়নশিপ জয়লাভ করেছেন। তখন তিনি দ্য নিউ নেক্সাসের সদস্য ছিলেন। মে ২০১৩ সালে, হেনিগ কার্টিস এক্সেল নামে রিং নামে তার ক্যারিয়ার শুরু করেন এবং তার বাবা "মি. পারফেক্ট" কার্ট হেনিগ এবং তার পিতামহ ল্যারি "দ্য এক্স" হেনিগকে সম্মাননা জানান। পরবর্তীতে তিনি ডাব্লিউডাব্লিউই আন্তঃমহাদেশীয় চ্যাম্পিয়নশিপ জয়লাভ করেন।
উগান্ডা জাতীয় ফুটবল দল
উগান্ডা জাতীয় ফুটবল দল (Uganda national football team) হচ্ছে আন্তর্জাতিক ফুটবলে উগান্ডার প্রতিনিধিত্বকারী পুরুষদের জাতীয় দল, যার সকল কার্যক্রম উগান্ডার ফুটবলের সর্বোচ্চ নিয়ন্ত্রক সংস্থা উগান্ডা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬০ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯২৬ সালের ১লা মে তারিখে, উগান্ডা প্রথমবারের মতো আন্তর্জাতিক খেলায় অংশগ্রহণ করেছে; কেনিয়ার নাইরোবিতে অনুষ্ঠিত উগান্ডা এবং কেনিয়ার মধ্যকার উক্ত ম্যাচটি ১–১ গোলে ড্র হয়েছে।
৪৫,২০২ ধারণক্ষমতাবিশিষ্ট ম্যান্ডেলা জাতীয় স্টেডিয়ামে সারস পক্ষী নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় উগান্ডার রাজধানী কাম্পালায় অবস্থিত। বর্তমানে এই দলের ম্যানেজারের দায়িত্ব পালন করছেন জনাথন ম্যাককিনস্ট্রি এবং অধিনায়কের দায়িত্ব পালন করছেন মামেলোদি সানডাউন্সের গোলরক্ষক ডেনিস ওনিয়াঙ্গো।
উগান্ডা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে উগান্ডা এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে ১৯৭৮ আফ্রিকা কাপ অফ নেশন্সের ফাইনালে পৌঁছানো, যেখানে তারা ঘানার কাছে ২–০ গোলের ব্যবধানে পরাজিত হয়েছে।
গডফ্রি ওয়ালুসিম্বি, ডেনিস ওনিয়াঙ্গো, টনি মাওয়েজে, এমানুয়েল ওকউই এবং ফারুক মিয়ার মতো খেলোয়াড়গণ উগান্ডার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৬ সালের সেপ্টেম্বর মাসে প্রকাশিত র‌্যাঙ্কিংয়ে উগান্ডা তাদের ইতিহাসে সর্বোচ্চ অবস্থান (৬২তম) অর্জন করে এবং ২০০২ সালের জুলাই মাসে প্রকাশিত র‌্যাঙ্কিংয়ে তারা ১৫২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে উগান্ডার সর্বোচ্চ অবস্থান হচ্ছে ৪০তম (যা তারা ১৯৭৮ সালে অর্জন করেছিল) এবং সর্বনিম্ন অবস্থান হচ্ছে ১২৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মহেশ্বর
মহেশ্বর (Maheshwar) ভারতের মধ্য প্রদেশ রাজ্যের পশ্চিম নিমর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫৫ মিটার (৫০৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মহেশ্বর শহরের জনসংখ্যা হল ১৯,৬৪৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে মহেশ্বর এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
নেমেসিস (নুরুল মোমেনের নাটক)
দ্বি‌তীয় বিশ্ব‌যুদ্ধকালীন সময়ে বাংলা (১৩৪৯-৫০ সাল) সংঘটিত মন্ব‌ন্তরের প্রেক্ষাপটে রচিত একটি বিখ্যাত নাটক "নেমেসিস" । ১৯৪৪ সালে নাটকটি "শনিবারের চিঠি" পত্রিকায় প্রকাশিত হয় । ১৯৪৮ সালে এটি গ্রন্থাকারে প্রকাশিত হয় । নাটকটি চোরাকারবারীর শিকার সুরজিত নন্দীর অনুশোচনা,যন্ত্রণা,দ্ব‌ন্দ্ব‌ এবং এর থেকে আত্মমুক্তির বিষয়বস্তু । সম্পূর্ণ‌ নাটকটি এক চরিত্র বিশিষ্ট ।
‘লক্ষ্মী র ভান্ডার বাংলাদেশ আজ নিরন্ন! বিশ্বের দোষ দেব না। আমাদের নালিশ আজ বাংলাদেশের লোকের বিরুদ্ধে, যারা দেশবাসীর উদ্যত হা’র সমুখ থেকে অন্ন সরিয়ে নিচ্ছে চারগুণ লাভের আশায়। অনাহার আর ক্ষুধায় দেশটাকে পিষ্ট করেছে। মা’র স্তনে দুধ নেই। চুষে চুষে দুধ না পেয়ে সন্তানগুলো কুকুরছানার মত কেই কেই করছে মার বুকে’। সেশজাতির সাথে বিশ্বাসঘাতকতা করতে করতে সুরজিতের মনে ভয়ানক ক্লান্তি নেমেছে। সে কৃতকর্মের জন্য আনুশচনায় ভুগতে শুরু করে। ‘আমার মৃত্যুর পর আমার স্থাবর অস্থাবর সমস্ত সম্পত্তি ও ব্যাংকের টাকা দরিদ্রের সেবায় ব্যয় করিবার জন্য একটি ট্রাস্ট গঠন করছি’। সুরজিত প্রতিনিয়ত অনুশোচনায় ভোগে। সামান্য অর্থ লোভের জন্য কতবড় অন্যায় করেছে সে। তখন তার বিবেক বলে,
‘ মানুষের উপর রকমারি অত্যাচার করেছো। মৃত্যুদূতের দুহাত কাজে ভরে দিয়েছ। তাঁকে সব্যসাচী করে তুলেছো- তুমি। অন্ন থেকে বঞ্চিত করে, মরার পথে মানুষকে শুধু বসিয়ে দাও নাই, ওষুধ থেকে বঞ্চিত করে বেঁচে উঠার লড়াইয়ের হাতিয়ার থেকে বঞ্চিত করেছো- এই তুমি’। এক সময়ের বন্ধু অসীম, যে তাকে হাত ধরে অন্ধকার পথে নামিয়েছিল সে-ই তার বুকে ছুরি বসিয়ে দেয়। হত্যা করে। সে সুলেখার মুখখানি, অনাগত সন্তানের মুখ দেখে যেতে পারে নি। ‘ একটা ধোঁকার উপর আমার একমাত্র সন্তানকে আমার সম্পদ থেকে বঞ্চিত করতে, ওগো প্রতি হিংসার দেবী, তোমার লজ্জা করলো না। তুমি নীচ, তুমি হীন, তুমি জঘন্য’। নূরুল মোমেন যে উদ্দেশ্য নিয়ে নাটক রচনা করেছেন তিনি তার জায়গায় সফল। তিনি মনে প্রাণে চেয়েছেন অপরাধীদের করুণ শাস্তি হউক যারা দুর্ভিক্ষে সাধারণ মানুষকে কষ্ট দিয়েছে। তাইতো নেমেসিস দেবীর মাধ্যমে সুরজিতের করুণ পরিণতি রচনা করেছেন।
কেপলার-৯বি
কেপলার-৯বি হচ্ছে নাসার কেপলার মিশন কর্তৃক সৌরজগৎের বাইরে আবিষ্কৃত প্রথম গ্রহগুলোর একটি। এটি Lyra Constellation বা বীণা মণ্ডলে কেপলার-৯ নক্ষত্রের চারপাশে আবর্তন করে। কেপলার-৯বি হচ্ছে কেপলার সিস্টেমের তিন গ্রহের মধ্যে সবচেয়ে বড়; এটির ভর শনির খানিক কম। কেপলার-৯বি এবং কেপলার-৯সি দুটো মিলে কক্ষপথের অনুরণন প্রদর্শন করে, যার মাধ্যমে এক গ্রহ সেটার মহাকর্ষীয় টানের মাধ্যমে অপরটাকে পরিবর্তন করে এবং একে অপরের কক্ষপথকে স্থির রাখে। ২০১০ সালের ২৬শে আগস্ট গ্রহটির আবিষ্কার ঘোষণা করা হয়।
নামকরণ এবং ইতিহাস
কেপলার-৯বি হচ্ছে কেপলার-৯ নক্ষত্রকে আবর্তন করা প্রথম বহির্গ্রহ। নক্ষত্রটির নামকরণ করা হয়েছিল কেপলার মিশনের অংশ হিসেবে। কেপলার-৯ মিশন নাসার একটি প্রকল্প যার পরিকল্পনা করা হয়েছে পৃথিবীর মত গ্রহ খুঁজে বের করতে। কেপলার-৯ এর গ্রহগুলো হচ্ছে কেপলারের অভিযানের প্রথম ৪৩ দিনের মধ্যে পাওয়া ৭০০টি গ্রহের অন্তর্ভুক্ত সদস্য। কেপলার সিস্টেম হচ্ছে পাঁচটি সিস্টেমের এক সদস্য যেগুলোর একের বেশি বহির্গ্রহ ট্রানজিট করে। কেপলার-৯বি গ্রহের আবিষ্কারের ঘোষণা করা হয় ২৬শে আগস্ট, ২০১০এ । এটি হচ্ছে প্রথম গ্রহ যেটির নক্ষত্র সিস্টেমের একাধিক গ্রহ ট্রানজিট করে একই নক্ষত্রকে।
গ্রহটি নিশ্চিত করা হয় কেপলার উপগ্রহের ট্রানজিট পদ্ধতির মাধ্যমে। এ পদ্ধতিতে গ্রহটি সেটার নক্ষত্রের অবয়বের উপর দিয়ে অতিক্রম করার চিত্র পৃথিবীর সাপেক্ষে ধরে ফেলা হয়। সে নক্ষত্রের ক্ষীণ আলোর পরিমাণ দিয়ে যে সামান্য আলোক পার্থক্য তৈরী হয় তা থেকে গ্রহ এবং কিছু বৈশিষ্ট্য শনাক্ত করা যায়। যেমনঃ গ্রহের আকার, এর নক্ষত্র থেকে গ্রহের দূরত্ব।
কেপলার-৯বি এর ভরের প্রাথমিক অনুমান করা হয়েছিল হাওয়াই এর মাওনা কিয়াতে অবস্থিত ডব্লিউ এম কেক অবজারভেটরি কর্তৃক। এটা হিসেব করতে গিয়ে, বিজ্ঞানীরা দেখলেন কেপলার-৯বি কেপলার-৯ সিস্টেমের মধ্যে অন্য দুটি গ্যাসীয় গ্রহের চেয়ে বড়। ভরের দিক দিয়ে আমাদের সৌরজগৎের শনিগ্রহের চেয়ে সামান্য ছোট।
ডিব্রুগড় পলিটেকনিক
ডিব্রুগড় পলিটেকনিক আসামের ডিব্রুগড় জেলার লাহোবালে অবস্থিত একটি প্রযুক্তি শিক্ষা প্রতিষ্ঠান। আসাম সরকার ১৯৬৫ সালে এই প্রতিষ্ঠান প্রতিষ্ঠা করেছিলেন। এই প্রতিষ্ঠানটি রাজ্য প্রযুক্তি শিক্ষা পরিষদ, আসামের অন্তর্ভুক্ত। রাজ্য প্রযুক্তি শিক্ষা পরিষদ আসাম প্রযুক্তি শিক্ষা সঞ্চালকালয় পরিচালনা করে। উক্ত প্রতিষ্ঠান সর্বভারতীয় প্রযুক্তি শিক্ষা পরিষদের স্বীকৃতিপ্রাপ্ত।
কেপলার-৯বি
বৈশিষ্ট্য
কেপলার-৯বি একটি গ্যাসীয় গ্রহ যার আসন্ন ভর ০.২৫২জুপিটারের ভরের সমান; অর্থাৎ, এটি জুপিটারের ভরের চারভাগের একভাগ। এটির ব্যাসার্ধ ০.৮৪২জুপিটারের ভরের সমান, অর্থাৎ প্রায় ৮০ শতাংশ। গ্রহটি কেপলার-৯কে ১৯.২৪৩ দিনে একবার প্রদক্ষিণ করে। নক্ষত্র থেকে এটির দূরত্ব ১৪ এস্ট্রোনোমিকাল ইউনিট। তুলনায়, বুধের গড় দূরত্ব ০.৩৮৭ এস্ট্রোনোমিকাল ইউনিট এবং বার্ষিক গতিতে সময় নেয় ৮৭.৯৬৯ দিন। কেপলার-৯বি হচ্ছে এর নক্ষত্রের দ্বিতীয় নিকটতম গ্রহ।
ডিব্রুগড় পলিটেকনিক
অবস্থান
এই প্রতিষ্ঠানটি ডিব্রুগড়ের লাহোবালে অবস্থিত। ৩৭ নং জাতীয় সড়কের মাত্র ১.৮ কি.মি. দূরে ডিব্রুগড় পলিটেকনিক অবস্থিত। এর চারদিকে সবুজ চা বাগিচা এবং অপূর্ব প্রাকৃতিক পরিবেশ বিদ্যমান। এটি ডিব্রুগড় রেলওয়ে স্টেশন থেকে ৫ কি.মি. এবং ডিব্রুগড় বিমানবন্দর থেকে ৬ কি.মি. দূরে অবস্থিত।
কেপলার-৯বি
বৈশিষ্ট্য
কেপলার-৯বি এবং কেপলার-৯সি এর মধ্যকার কক্ষপথীয় অনুরণন হচ্ছে বহির্গ্রহে খুঁজে পাওয়া প্রথম ঘটনা। দুটি গ্রহের কক্ষপথের অনুপাত মোটামুটিভাবে ১ঃ২, যারা আবার একে অপরের মহাকর্ষীয় টানের মাধ্যমে কক্ষপথকে নিয়ন্ত্রণ করে।  কেপলার-৯বি এর কক্ষপথ গড়পড়তায় প্রতি পরিভ্রমণে চার মিনিট বাড়ে। আবার এই প্রক্রিয়াটি বিপরীত হয়ে কমতেও থাকে। সময়ের বড় পরিসরে দেখা যায়, গ্রহদুটির কক্ষপথের আকার মোটামুটি ১ঃ২ অনুপাতে কমে বেড়ে দুলতে থাকে। কার্নেগি ইন্সটিটিউটের এলিসিয়া ওয়েইনবার্গার মত দেন যে, কেপলার-৯বি গ্যাস দানবটি কেপলার-৯ নক্ষত্র থেকে এখন যে দূরত্বে আছে সম্ভবত আরও অনেক দূরে গঠিত হয়েছিল। কক্ষপথের অনুরণনের ঘটনা হয়তো অভ্যন্তরীণ পরিযায়বৃত্তির ঘটনা ব্যাখ্যায় সহায়ক হবে।
ডিব্রুগড় পলিটেকনিক
শিক্ষা
প্রতিষ্ঠানটির ব্যবহারিক, যান্ত্রিক, এবং বৈদ্যুতিক প্রকৌশল বিভাগে ৩ বছরের ডিপ্লোমা পাঠক্রম আছে। এই সকল পাঠক্রম আসাম প্রযুক্তি শিক্ষা সঞ্চালকালয়ের অধীনস্থ রাজ্য প্রযুক্তি শিক্ষা পরিষদের অন্তর্ভুক্ত।
এর পাঠক্রমের ভর্তির জন্য প্রতিবছর প্রযুক্তি শিক্ষা সঞ্চালকালয়, আসামে পলিটেকনিক প্রবেশিকা পরীক্ষা অনুষ্ঠিত করে।
মানিকপুর উচ্চ বিদ্যালয়
মানিকপুর উচ্চ বিদ্যালয় বাংলাদেশের কক্সবাজার জেলার চকরিয়া উপজেলার সুরাজপুর মানিকপুর ইউনিয়ন এর পুরাতন বাজারের পূর্ব পাশে সুরাজপুর-মানিকপুরের প্রাণকেন্দ্রে অবস্থিত একটি মাধ্যমিক শিক্ষাপ্রতিষ্ঠান। এই বিদ্যালয়টিতে ৬ষ্ঠ থেকে দশম শ্রেণী পর্যন্ত পাঠদানের ব্যবস্থা রয়েছে।
ইতিহাস
থাম্ব|মানিকপুর উচ্চ বিদ্যালয়ের প্রবেশপথ মানিকপুর চকরিয়া উপজেলার ১৫ কিলোমিটার পূর্বে অবস্থিত প্রত্যন্ত অঞ্চলের একটি গ্রাম। এলাকার কোন অভিভাবক, সন্তানকে মাধ্যমিক শিক্ষায় শিক্ষিত করতে চাইলে চকরিয়া সদরে পাঠাতে হতো যা সবার পক্ষে সম্ভব ছিলনা। তাই এলাকার সন্তানদের মাধ্যমিক শিক্ষায় শিক্ষিত করার জন্য এলাকার ব্যক্তিবর্গের উদ্যোগে ১৯৬২ সালে মানিকপুর নিম্ন মাধ্যমিক বিদ্যালয় প্রতিষ্ঠিত হয়। এলাকার জমিদার মরহুম নুরুল কবির চৌধুরী দুই একর জমি দান করে বিদ্যালয়টি প্রতিষ্ঠা করেন। বিদ্যালয়টি ১৯৬৪ সালে নিম্ন মাধ্যমিক বিদ্যালয় হিসাবে নিবন্ধিত হয়। তখন প্রতিষ্ঠাতা প্রধান শিক্ষক হিসাবে ছিলেন মরহুম আনোয়ারুল আজিম চৌধুরী (সাবেক চেয়ারম্যান বৃহত্তর কাকারা ইউনিয়ন)। ১৯৮৪ সালে বিদ্যালয়টি এমপিও ভূক্ত হয়। ১৯৮৭ সালে জনাব হাবিবুর রহমান চৌধুরী প্রধান শিক্ষক থাকাকালীন নবম শ্রেণির পাঠদান অনুমতি লাভের মাধ্যমে উচ্চ বিদ্যালয়ে উন্নীত করেন। ১৯৯৫ সালে এমপিও ভূক্তির স্তর পরিবর্তন হয়। ১৯৮৮ সাল থেকে অদ্যাবধি মানবিক, বিজ্ঞান ও বাণিজ্য বিভাগে নিয়মিত এসএসসি পরীক্ষায় অংশগ্রহণ করে ফলাফলের ভিত্তিতে চকরিয়া উপজেলার অন্যতম বিদ্যালয় হিসাবে প্রতিষ্ঠিত।
অবকাঠামো
বিদ্যালয়ে তিনটি ভবন রয়েছে। প্রথমটি বিদ্যালয়ের সম্মুখে দক্ষিণ-পশ্চিমে তিন তলা বিশিষ্ট দালান এই ভবনে বিদ্যালয় এর শিক্ষক এবং প্রধান শিক্ষকের কক্ষ রয়েছে। ২য়টি হুমায়ন ভবন এটি একতলা বিশিষ্ট এবং হল রুম হিসেবে ব্যবহৃত হয়। তৃতীয়টি বিদ্যালয়ের মাঠের পাশে অবস্থিত একতলা বিশিষ্ট দালান।
প্রশাসন
বিদ্যালয় পরিচালনা কমিটিতে বিনা প্রতিদ্বন্দ্বিতায় আজিমুল হক আজিম বিদ্যালয়ের সভাপতি নির্বাচিত হন এবং বর্তমানে সভাপতির দায়িত্ব পালন করেন এবং মাধ্যমিক শিক্ষা অধিদপ্তরের নিয়মাবলি এবং কমিটির পরামর্শ মোতাবেক বিদ্যালয়ের প্রধান শিক্ষক বিদ্যালয় পরিচালনা করেন। বিদ্যালয় পরিচালনা কমিটির সদস্যরা হলেন- ১-মাষ্টার হাবিবুর রহমান চৌধুরী (দাতা ও প্রতিষ্টাতা সদস্য) ২-মাষ্টার আলমগীর চৌধুরী (দাতা সদস্য)
৩-নুরুল আমিন(অভিভাবক সদস্য) ৪-মাষ্টার সাইফুল ইসলাম বাবু(অভিভাবক সদস্য) ৫-মোহাম্মদ বেলাল (অভিভাবক সদস্য) ৬-মোহাম্মদ দিদার (অভিভাবক সদস্য)
৭-মাষ্টার জহির আলম(শিক্ষক প্রতিনিধি) ৮-আনোয়ার জাহান লুৎফা (শিক্ষক প্রতিনিধি) ৯-মোজাম্মেল হক(শিক্ষক প্রতিনিধি)
সদস্য সচিব-শ্যামল চক্রবর্তী (প্রধান শিক্ষক, মানিকপুর উচ্চ বিদ্যালয়)
ফলাফল
২০২১ সালের এসএসসি পরিক্ষায় ১২৮ জন পরিক্ষার্থী এর মধ্যে ১২৬ জন পাশ করে যার মধ্যে ৭ জন জিপিএ-৫ অর্জন করে। এবং শতকরা ৯৮.৪৪% জন পাস করে এছাড়াও বিভিন্ন পাবলিক পরীক্ষায় বিদ্যালয়ের শিক্ষাথীরা কৃতিত্বের সাক্ষর রেখেছে। বিগত বছর থেকে ২০২১ সাল পর্যন্ত প্রতিবছর বিদ্যালয়ের শিক্ষার্থীরা ভাল ফলাফল করে আসছে।
অর্জন
মানিকপুর উচ্চ বিদ্যালয়টি ২০১৬ সালে ফুটবল খেলায় চকরিয়া উপজেলা চ্যাম্পিয়ন হয়েছে।
ক্ষুদ্র আন্দামান
লিটল আন্দামান দ্বীপ (ওঙ্গে: গৌবোলম্বে) ৭০০ বর্গ কিলোমিটার আয়তন নিয়ে ভারতের আন্দামান দ্বীপপুঞ্জের চতুর্থ বৃহত্তম দ্বীপ এবং দ্বীপপুঞ্জের দক্ষিণ প্রান্তে অবস্থিত। এটি দক্ষিণ আন্দামান প্রশাসনিক জেলা, আন্দামান এবং ভারতীয় কেন্দ্রশাসিত অঞ্চল নিকোবর দ্বীপপুঞ্জের অন্তর্গত। এই দ্বীপটি আন্দামান ও নিকোবর দ্বীপপুঞ্জের রাজধানী পোর্ট ব্লেয়ার থেকে ৮৮ কিলোমিটার (৫৫ মাইল) দক্ষিণে অবস্থিত এবং এটিই এই দ্বীপের নিকটতম বিমানবন্দর, যেখানে কোলকাতা এবং চেন্নাইয়ের নিয়মিত বিমানের ব্যবস্থা রয়েছে।
ভূগোল
দ্বীপটি লিটল আন্দামান দ্বীপুঞ্জের অন্তর্গত এবং ডানকান প্যাসেজ দ্বারা গ্রেট আন্দামানের রুটল্যান্ড আর্কিপ্লেগো থেকে পৃথক হয়েছে। লিটল আন্দামান দ্বীপপুঞ্জ গ্রেট আন্দামান দ্বীপপুঞ্জের সমকক্ষ। নিচু দ্বীপে বিস্তৃত বৃষ্টিঅরণ্য এবং বেশ কয়েকটি বিরল প্রজাতির সামুদ্রিক কচ্ছপ রয়েছে। লিটল আন্দামান দ্বীপটিতে সাদা বালুকাময় সৈকত এবং জলপ্রপাত দেখা যায়। লিটল আন্দামান বাতিঘর (এ.কে.এ রিচার্ডসনের বাতিঘর) হাট বে বন্দর থেকে ১৪ কিলোমিটার দক্ষিণে অবস্থিত এবং লিটল আন্দামান দ্বীপের দক্ষিণে অবস্থিত।
প্রশাসন
রাজনৈতিকভাবে, লিটল আন্দামান দ্বীপটি লিটল আন্দামান তহসিলের অংশ।
জনসংখ্যার উপাত্ত
এই দ্বীপে ওঙ্গে আদিবাসী উপজাতির আবাস রয়েছে, যারা এই দ্বীপটিকে ইগু বেলং নামে অভিহিত করে এবং ১৯৫৭ সাল থেকে এটি একটি উপজাতির সংরক্ষণাগার। বাঙালি এবং অন্যান্য স্থানের বাসিন্দারা এখানে বাস করেন। ২০১১ সালের আদমশুমারি অনুসারে, এই দ্বীপের জনসংখ্যা হল ১৮,৮২৩ জন, যারা  ১৮ টি গ্রামে ছড়িয়েছে ৪,০৯৩ পরিবারে বসবাস করেন। কুয়াতে-টু-কায়েজের প্রধান গ্রাম হাট বেতে অবস্থিত।
পরিবহন
হাট বে একটি গভীর জলের বন্দর, যা প্রবাল প্রাচীরের একটি ফাঁকে অবস্থিত। দ্বীপের পূর্ব উপকূল অবস্থিত এই বন্দর লিটল আন্দামান দ্বীপের প্রবেশ বিন্দু। প্রতিদিনের নৌপরিষেবাগুলি হাট বে জেটি থেকে দশ ঘণ্টা জলযানে যাত্রা করে পোর্ট ব্লেয়ারের সাথে সংযুক্ত করে। অতিরিক্তভাবে, পবন হান্স লিমিটেডের একটি হেলিকপ্টার পরিষেবা রয়েছে এবং পোর্ট ব্লেয়ার ও হাট বে এর মধ্যে একটি সমুদ্র বিমান সংযোগ উপলব্ধ রয়েছে। হেলিকপ্টার বা সমুদ্রের বিমানে উড়ানের সময়টি প্রায় 40 মিনিটের মতো।
ভ্রমণব্যবস্থা
লিটল আন্দামানে ক্রিকিং, নৌকা বাইচ, হাতির সাফারি, হাতির কাঠ কাটার কাজ ও বাচ্চা হাতির প্রশিক্ষণ দর্শনের ব্যবস্থা রয়েছে। হাট বে জেটি থেকে ১৪কিলোমিটার দূরের বাটলার বে প্রবাল দেখা, সার্ফিং এবং অন্যান্য সামুদ্রিক ক্রিয়াকলাপের কারণে পর্যটকদের মধ্যে জনপ্রিয় একটি সৈকত। সমুদ্র উপকূলে দর্শনীয় স্থানে নারকেল গাছের আবাদ রয়েছে। নেতাজি নগর সৈকত হাট বে জেটি থেকে ১১ কিলোমিটার দূরে অবস্থিত।
বাংলাদেশের কৃষিমন্ত্রী
কৃষিমন্ত্রী গণপ্রজাতন্ত্রী বাংলাদেশ সরকারের একটি গুরুত্বপূর্ণ পদ এবং তিনি কৃষি মন্ত্রণালয়ের প্রধান। রাষ্ট্রীয় ক্ষমতায় অসীন দলের প্রধান কর্তৃক মনোনীত ও রাষ্ট্রপতি কর্তৃক সেই মনোনয়ন গৃহীত হলে 'কৃষিমন্ত্রী' হিসাবে নিয়োগ প্রাপ্ত হন।
বাংলাদেশের কৃষিমন্ত্রী হিসাবে দায়িত্ব পালনকারীগণ
কৃষি মন্ত্রণালয়ের মন্ত্রী হিসাবে দায়িত্ব পালনকারীদের তালিকা নিম্নরূপ:
মাশির হোসেন
মাশির হোসেন (২ ফেব্রুয়ারি ১৯৩৬–অজানা) নিজ এলাকায় হিরু নামে পরিচিত বাংলাদেশী সাংবাদিক ও ভাষাসৈনিক ছিলেন। সাংবাদিকতায় অবদানের জন্য বাংলাদেশ সরকার তাকে ২০০৫ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করেন।
প্রাথমিক জীবন
মাশির হোসেন ২ ফেব্রুয়ারি ১৯৩৬ সালে জন্মগ্রহণ করেন। তার পিতা মোশাররফ হোসেন সরকারি কর্মচারী ছিলেন। সেন্ট গ্রেগরিজ হাইস্কুলে তিনি শিক্ষাজীবন শুরু করে তিনি আর্মানিটোলা হাইস্কুল থেকে ১৯৫০ সালে ম্যাট্রিকুলেশন পাশ করেন। তিনি ১৯৫২ থেকে ১৯৫৩ মেয়াদে ঢাকা কলেজ ছাত্রসংসদের ভিপি থাকাকালে যুক্ত হন বাংলা ভাষা আন্দোলনে। তার বন্ধু আবদুল গাফফার চৌধুরী রচিত ‘আমার ভাইয়ের রক্তে রাঙানো একুশে ফেব্রুয়ারি’ গানটি মঞ্চায়নের জন্য তাকে ঢাকা কলেজ থেকে বহিষ্কৃার করা হয়। ১৯৫৫ সালে তিনি জগন্নাথ কলেজ থেকে গ্র্যাজুয়েশন করেন। এরপর ভর্তি হন ঢাকা বিশ্ববিদ্যালয়ের ইতিহাস বিভাগে।
কর্মজীবন
মাশির হোসেনের ছাত্র জীবনেই সাংবাদিকতায় হাতেখড়ি। তিনি ১৯৬৭ সালে দৈনিক পাকিস্তানে যোগ দেন। তার তাগিদে ঊনসত্তরের গণআন্দোলন চলাকালে তৎকালীন দৈনিক পাকিস্তানে তার সহকর্মী কবি শামসুর রাহমান রচনা করেন কবিতা ‘আসাদের শার্ট’। সাংবাদিকতায় অবদানের জন্য বাংলাদেশ সরকার তাকে ২০০৫ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করেন। তিনি মৃত্যুবরণ করেছেন।
অ্যানথন বার্গ
অ্যানথন বার্গ হলো ডেনিশ চকোলেটিয়ার কোম্পানি এবং টমস ইন্টারন্যাশনালের একটি কর্পোরেট বিভাগের নাম। কোম্পানিটি বিভিন্ন ধরনের চকোলেট পণ্য উৎপাদন করে।
ইতিহাস
আঠারো শতকের দিকে কোকো ডেনমার্কে ব্যাপক পরিচিতি লাভ করে। বছরের পর বছর ধরে এটি বেশিরভাগ ওষুধের পণ্য হিসাবে দেখা হত। ডেনিশের শীর্ষস্থানীয় চকোলেট কোম্পানির প্রতিষ্ঠাতা টমস, ট্রোজেল এবং মায়াররা সকলেই ফার্মাসিস্ট ছিলেন।
যেহেতু মার্জিপান ইতিমধ্যে ডেনমার্কের একটি লোভনীয় খাদ্য ছিল, তাই ডেনিশ গ্রিনগ্রোসার অ্যান্থন বার্গ মার্জিপান তৈরি করার সিদ্ধান্ত নিয়েছিল। ট্রেডমার্ক হিসেবে নিজের নামে, তিনি কোপেনহেগেনে ওল্ড স্ট্র্যান্ডে একটি কারুশিল্পের দোকান তৈরি করেছিলেন। ১৮৮৪ সালে, তিনি একটি মিষ্টান্ন ব্যবসা কিনেছিলেন এবং তার পুত্র গুস্তাভ সহকারী হিসেবে নিয়্ব, ভরাট মিষ্টান্ন চকোলেট উৎপাদন শুরু করেন।
মারজিপানটি প্রাথমিকভাবে অ্যান্থন বার্গ এ অপেক্ষা করা গ্রাহকদের সন্তুষ্ট করার জন্য তৈরি করা হয়েছিল। ১৮৯৮ সালে, এটি একটি স্বাধীন পণ্য হিসেবে উৎপাদন করা শুরু হয়। ১৯০১ সালে গুস্তাভ এই ব্যবসায়টি গ্রহণ করেন এবং প্রায় ২০০ কর্মী নিয়ে দেশব্যাপী প্রসারিত হন।
১৯৩৮ সালে, গুস্তাভ বার্গ মারা গেলে কাই বার্গ পরিচালক হন। ১৯৫৪ সালে টমস (ভিক্টর বি স্ট্র্যান্ড) এই সংস্থাটি কিনেছিলেন, যা সেই সময়ে ওস্টারবা্রোর তেগলভের্কসগেডে ছিল। ১৯৬২ সালে, আর্ন জ্যাকবসেন ডিজাইন করে বলেররপের টমস প্লান্টে পুরো কোম্পানিটি একীভূত করেন।
ইলা পালচৌধুরী
ইলা পালচৌধুরী (১৯০৮ - ৯ মার্চ, ১৯৭৫) একজন বাঙালী সমাজসেবী ও রাজনীতিবিদ। তিনি নদিয়া জেলার সাংসদ ছিলেন।
পরিবার
ইলা পালচৌধুরী কলকাতায় জন্মগ্রহণ করেন। পিতার নাম বিজয়চন্দ্র বসু। মাতা ইন্দুবালা। তার শ্বশুর বিপ্রদাস পালচৌধুরী ছিলেন বাঙালি শিল্পপতি ও আধুনিক মনস্ক ব্যক্তি। তিনি নিজ কন্যাদের অসবর্ণ বিবাহ দিয়ে দৃষ্টান্ত স্থাপন করেছিলেন। ইলা পালচৌধুরীর বিবাহ হয় বিপ্রদাসের পুত্র নদীয়ার অমিয়নারায়নপুরের জমিদার অমিয় পালচৌধুরীর সাথে।
রাজনীতি
অল্পবয়েসেই কংগ্রেসী রাজনীতির সাথে জড়িত হয়ে পড়েন। দেশের কাজে নেতাজী সুভাষচন্দ্র বসুর সাথে তার ঘনিষ্ঠ যোগাযোগ ছিল। ১৯৫৪ সালে নদীয়া থেকে উপনির্বাচন এ তিনি সর্বপ্রথম লোকসভার সদস্য হন। এবং পর পর তিনবার লোকসভায় প্রতিনিধিত্ব করেছেন। প্রদেশ কংগ্রেস মহিলা শাখার একজন সক্রিয় নেত্রী ছিলেন তিনি। এছাড়া বিদ্যালয় প্রতিষ্ঠা, সেবাপ্রতিষ্ঠান তৈরি ইত্যাদি নানা উন্নয়নমূলক কাজের সাথে সংযুক্ত ছিলেন । নদীয়া জেলার করিমপুর থানার কিশোরপুর গ্রামে তার প্রাচীন কাছারি বাড়িটি আজো বর্তমান।
মধু পাবদা
মধু পাবদা (বৈজ্ঞানিক নাম: Ompok pabda) (ইংরেজি: pabda catfish) হচ্ছে Siluridae পরিবারের Ompok গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত, পাকিস্তান, আফগানিস্তান এবং মায়ানমারে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
সাগর কুসুম
thumbnail|মনটেরি বে অ্যাকুরিয়ামে সাগর কুসুম thumbnail|ক্যালফোর্নিয়ার সাগর কুসুম
মিশরের একবিংশ রাজবংশ
মিশরের একবিংশ রাজবংশ (সংক্ষেপে রাজবংশ ২১, বিকল্পে ২১শ রাজবংশ) বলতে সাধারণভাবে প্রাচীন মিশরের তৃতীয় অন্তর্বর্তী যুগপর্যায়ের প্রথম রাজবংশটিকে বোঝায়। এই রাজবংশের শাসনকাল ছিল খ্রিস্টপূর্ব ১০৬৯ অব্দ থেকে খ্রিস্টপূর্ব ৯৪৫ অব্দ।
স্বাদুপানির কুমির
স্বাদুপানির কুমির, (mugger crocodile), (বৈজ্ঞানিক নাম: Crocodylus palustris) হচ্ছে কুমির বর্গের একটি সরীসৃপ। এদের তুণ্ড প্রশস্ত, মাথার সম্মুখভাগ অবতল, চোখের সামনে কোনো খাঁজ থাকে না। প্রাপ্তবয়স্ক কুমিরের দৈর্ঘ্য ৩-৫ মিটার। বাংলাদেশের বন্যপ্রাণী আইনে এ প্রজাতিটি সংরক্ষিত।
শূন্য এ বুকে
<templatestyles src="Module:Infobox/styles.css"> ‘শূন্য এ বুকে' হল কৌশিক গাঙ্গুলি পরিচালিত ২০০৫ সালের একটি বাংলা চলচ্চিত্র। চলচ্চিত্রটি নারী-পুরুষের মানসিকতা এবং তাদের শারীরিক সম্পর্কের জটিলতা তুলে ধরে। ওয়ারীশ গাঙ্গুলি তৈরি করার পর এটি তাঁর দ্বিতীয় ফিচার ফিল্ম।
এই ছবিটি কলকাতায় ভালো আয় করেছিল এবং বেশ কয়েকটি চলচ্চিত্র উৎসবে প্রশংসিত হয়েছিল।
গার্ট্রুড হর্টন
গার্ট্রুড ইসাবেলা মর্টন হর্টন (২৬ আগস্ট ১৯০১ - ১৯ মে ১৯৭৮) একজন ব্রিটিশ নারীবাদী ছিলেন, যিনি ২৫ বছরেরও বেশি সময় ধরে টাউনসওমেনস গিল্ড পরিচালনা করেছিলেন এবং তারপরে ফসেট সোসাইটিতে অগ্রণী ভূমিকা নিয়েছিলেন। তিনি নারীদের জন্য সমান বেতনের জন্য একটি প্রচারাভিযানের নেতৃত্ব দেন, যার ফলে ১৯৫৫ সালের মধ্যে সকল সরকারি কর্মীদের জন্য সংসদীয় চুক্তি হয়েছিল।
জীবন
গার্ট্রুড হর্টন চেলসিতে জন্মগ্রহণ করেন। তার বাবা-মা ছিলেন ক্ষুদ্রতত্ত্ববিদ জেন ফকনার (জন্ম ওয়াল্টার্স) ও চিত্রশিল্পী চার্লস কে রবার্টসন। তিনি বিজ্ঞানে ভালো ছিলেন এবং লন্ডন বিশ্ববিদ্যালয়ে ডিগ্রি নেওয়ার আগে নর্থ লন্ডন কলেজিয়েট স্কুলে পড়াশোনা করেছিলেন। তিনি শিক্ষার্থী জাতীয় ইউনিয়নে সক্রিয় ছিলেন এবং তিনি শিক্ষক হতে পছন্দ করতেন, কিন্তু তিনি হ্যারল্ড ভিভিয়ান হর্টন নামে একজন গবেষক রসায়নবিদকে বিয়ে করেছিলেন এবং নারী শিক্ষকদের অবিবাহিত থাকতে হয়েছিল। এটা আশা করা হয়েছিল যে মহিলারা তাদের স্বামীদের দ্বারা সমর্থিত হবে, কিন্তু তিনি স্বাধীন হতে দৃঢ় প্রতিজ্ঞ ছিলেন।
তিনি ন্যাশনাল ইউনিয়ন অব সোসাইটিজ ফর ইকুয়াল সিটিজেনশিপের (এনইউএসইসি) চাকরি পেতে এনইউএসের অভিজ্ঞতা ব্যবহার করেছেন। ১৯৭২ সালে ইভা হাবব্যাক সংগঠন ত্যাগ করেন এবং হর্টন এনইউএসইসি-এর সংসদীয় ও সাংগঠনিক সম্পাদক হন। এখানে তিনি পার্লামেন্টে তদবির করতে শেখেন।
১৯২৮ সালে ২১ বছরের বেশি বয়সী সকল মহিলাদের সমান ভোটাধিকার আইনের ফলে তাদের সম্পত্তি, শিক্ষা বা পূর্ব স্বার্থ নির্বিশেষে ভোট প্রদানের অধিকার দেওয়া হয়েছিল। পরের বছর শহুরে গিল্ডসের ধারণা মার্গারি করবেট অ্যাশবি দ্বারা চালু করা হয়েছিল, যাতে মহিলাদের সাথে দেখা করা যায় এবং নাগরিকত্ব ও ভোটের ব্যবহার সম্পর্কে জানানো হয়। ধারণাটি ছিল সফল মহিলা প্রতিষ্ঠানগুলির উপর ভিত্তি করে, কিন্তু নতুন গিল্ডটি শহুরে মহিলাদের আবেদন করার জন্য তৈরি করা হয়েছিল।
১৯৩২ সালে সংগঠনটির ১৪৬ টি গিল্ড ছিল এবং এটি ন্যাশনাল ইউনিয়ন অফ টাউনসুমেনস গিল্ডস হয়ে ওঠে এবং গার্ট্রুড হর্টন তার জাতীয় সম্পাদক হন। ফ্রাঙ্কলিন ১৯৩৩ সালে অনারারি (অর্থাৎ অবৈতনিক) সচিব হন।  তারা দুজন একসঙ্গে ঘনিষ্ঠভাবে কাজ করেছিল। তাদের উভয়েরই ভোটাধিকার আদায়ের আন্দোলনের পটভূমি ছিল। গার্ট্রুডের মা সক্রিয় ছিলেন এবং অ্যালিসের ভাই প্রথম ভোটাধিকার আদায়ের আন্দোলনের কর্মী ছিলেন যে বিড়াল এবং মাউস আইনের অধীনে মুক্তি পায়। গার্ট্রুড পার্লামেন্টের সদস্যদের তদবির করবেন। তিনি ও ফ্রাঙ্কলিন ১৯৩৮ সালে লন্ডনের ক্রমওয়েল প্লেসের কেন্দ্রীয় কার্যালয় থেকে একটি জাতীয় হ্যান্ডবুক প্রকাশ করেছিলেন। হ্যান্ডবুকে অর্থ, গণতন্ত্র ও কীভাবে একটি সভা সংগঠিত করতে হবে তার নিয়ম, প্রবিধান ও পরামর্শ অন্তর্ভুক্ত ছিল। তিনি ১৯৩৯ সালের মধ্যে ৫৪৪ টি গিল্ডের ৫৪,০০০ জন সদস্যের জাতীয় সচিব ছিলেন।
এস্তোনিয়া
থাম্ব|237x237পিক্সেল|১৩ শতকের শুরুতে প্রাচীন এস্তোনিয়ার স্বাধীন দেশসমূহ থাম্ব|এস্তোনিয়া 2021 এস্তোনিয়া (Eesti Vabariik এস্তি) উত্তর ইউরোপের একটি রাষ্ট্র। সরকারিভাবে এর নাম এস্তোনিয়া প্রজাতন্ত্র (Eesti Vabariik এস্তি ভাবারিক)। এর রাজধানীর নাম তালিন। এস্তোনিয়া দেশটি বাল্টিক সাগরের পূর্ব প্রান্তে অবস্থিত। এস্তোনিয়া বাল্টিক দেশগুলির মধ্যে ক্ষুদ্রতম এবং সবচেয়ে উত্তরে অবস্থিত। লাতভিয়া ও লিথুয়ানিয়া অপর দুইটি বাল্টিক রাষ্ট্রসমূহ। এস্তোনিয়ার পশ্চিমে বাল্টিক সাগরের অপর প্রান্তে সুইডেন অবস্থিত। দক্ষিণে রয়েছে লাতভিয়া, পূর্বে রাশিয়া, এবং উত্তরদিকে ফিনল্যান্ড উপসাগরের অপর তীরে ফিনল্যান্ড।
এস্তোনিয়া মূলত জলা ও প্রাচীণ অরণ্যে পূর্ণ একটি নিম্নভূমি। দেশটির উপকূলীয় জলসীমায় বহু দ্বীপ রয়েছে। এস্তোনিয়ার রাজধানী তাল্লিন একটি গুরুত্বপূর্ণ বাল্টিক সমুদ্রবন্দর এবং দেশের বৃহত্তম শহর।
এস্তোনিয়ার সংখ্যাগরিষ্ঠ জনগণ জাতিগতভাবে এস্তোনীয়। বহু বছর বিদেশী শাসন সত্ত্বেও এস্তোনীয়রা তাদের নিজস্ব বৈশিষ্ট্যপূর্ণ সংস্কৃতি ধরে রেখেছে। এদের সংস্কৃতি অনেকাংশেই নর্ডীয় দেশগুলির সংস্কৃতির অনুরূপ। এস্তোনীয় ভাষাটির সাথে ফিনীয় ভাষার মিল রয়েছে।
রুশরা দেশটির সংখ্যালঘু জাতিগোষ্ঠীগুলির মধ্যে বৃহত্তম। এস্তোনিয়া সোভিয়েত ইউনিয়নের অংশ হবার পর এখানে অনেক রুশ বসতি স্থাপন করে। দেশটির বর্তমান জনসংখ্যা প্রায় ১৩ লক্ষ। ১৯৪০ সালে সোভিয়েত ইউনিয়ন এস্তোনিয়া ও অন্যান্য বাল্টিক রাষ্ট্রগুলি সোভিয়েতের অন্তর্ভুক্ত হয়। এর আগে এগুলি ১৯১৮ সাল থেকে স্বাধীন রাষ্ট্র ছিল। ১৯১৮ সালের ২৪শে ফেব্রুয়ারি এস্তোনিয়া স্বাধীনতা ঘোষণা করেছিল।
এস্তোনিয়া ১৯৯১ সালের ২০শে আগস্ট পুনরায় স্বাধীনতা অর্জন করে। শীঘ্রই সোভিয়েত আমলের সাম্যবাদী প্রতিষ্ঠানগুলি বিলুপ্ত করা হয় এবং বুর্জোয়া গণতান্ত্রিক সরকারব্যবস্থা ও পুঁজিবাদী মুক্ত বাজার অর্থনীতি গ্রহণ করা হয়। এই সংস্কারগুলি বাস্তবায়নের সূত্র ধরে ২০০৪ সালের ১লা মে এস্তোনিয়া ইউরোপীয় ইউনিয়নের পূর্ণ সদস্যপদ লাভ করে এবং একই বছরের ২৯শে মার্চ থেকে দেশটি ন্যাটো জোটভুক্ত হয়।
জনসংখ্যা
এস্তোনিয়ার সংখ্যাগরিষ্ঠ জনগণ জাতিগতভাবে এস্তোনীয়।রুশরা দেশটির সংখ্যালঘু জাতিগোষ্ঠীগুলির মধ্যে বৃহত্তম। এস্তোনিয়া সোভিয়েত ইউনিয়নের অংশ হবার পর এখানে অনেক রুশ বসতি স্থাপন করে। দেশটির বর্তমান জনসংখ্যা প্রায় ১৩ লক্ষ।
ডিম ভুর্জি
ডিম ভুর্জি যা আন্ডা ভুর্জি বা আন্ডে কা খাগিনা নামেও পরিচিত, এটি একটি ডিম-এর খাবার যা একটি জনপ্রিয় রাস্তার খাবার এবং প্রাতঃরাশ, দুপুরের খাবার বা রাতের খাবারের রেসিপি। ভারতীয় উপমহাদেশ থেকে উদ্ভূত এই খাবারটিকে কখনও কখনও পার্সি খাবার আকুরির সাথে তুলনা করা হয়। পার্সি খাবার আকূরি বা আকুরি অল্প কিছু পার্থক্য থাকলেও প্রায় ডিম ভুর্জির সাথে একই রকম। ভুর্জির মতোই আকুরিও বেশ মশালাদার এবং আদা, পেঁয়াজ এবং অন্যান্য মশলা দিয়ে ভরা। যাইহোক, ডিম শুকানো পর্যন্ত ভুর্জি রান্না করা হয়, যেখানে আকুরি ডিম তরল থাকা অবস্থায় কম রান্না করা হয়। পার্থক্যটি এর প্রস্তুতি এবং ভাজা কাটা পেঁয়াজ, লঙ্কা এবং ঐচ্ছিক মশলা যোগ করার মধ্যে রয়েছে।
২০২৩ মদিনা কাপ
২০২৩ মদিনা কাপ একটি টোয়েন্টি২০ আন্তর্জাতিক (টি২০আই) ক্রিকেট সিরিজ যেটি ২০২৩ সালের জুলাই মাসে মাল্টায় অনুষ্ঠিত হয়। সিরিজে স্বাগতিক মাল্টার সঙ্গে অংশগ্রহণ করে ফ্রান্স ও লুক্সেমবুর্গ। সিরিজের ম্যাচসমূহ মার্সা স্পোর্টস ক্লাব মাঠে অনুষ্ঠিত হয়। সিরিজে বিজয়ী হয় ফ্রান্স।
মাহিদপুর
মাহিদপুর (Mahidpur) ভারতের মধ্য প্রদেশ রাজ্যের উজ্জৈন জেলার একটি শহর ও পৌরসভা এলাকা।
জনসংখ্যার উপাত্ত
এখানে সাক্ষরতার হার ৬২%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে মাহিদপুর এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
জোসেপ মারিয়া ভেন্টুরা ই কাসাস
জোসেপ মারিয়া ভেন্টুরা ই কাসাস (আলকালা লাঁ রিয়াল, ১৮১৭ - ফিগারস, ১৮৭৫ ), জনপ্রিয়ভাবে পরিচিত পেপ ভেন্টুরা নাম; একজন স্প্যানিশ সুরকার এবং সংগীতশিল্পী যিনি দীর্ঘ সারডানাকে আরো দৃঢ় করেন এবং যন্ত্রপাতি আরোপ করে কবলাকে পুনর্গঠন করে বর্তমান রুপ দান করেন।